
3η Εργασία: Ερωτήσεις 1–5
Ερώτηση 1
Η οριακή ροπή προς κατανάλωση είναι β = 0,75. Η κυβέρνηση αυξάνει τις δημόσιες δαπάνες κατά 2 δισ. € και ταυτόχρονα αυξάνει τους φόρους κατά 2 δισ. €. Πόσο μεταβάλλεται το ΑΕΠ;
Α.  0 €, γιατί η αύξηση των δαπανών και των φόρων αλληλοεξουδετερώνονται
Β.  +8 δισ. €
Γ.  +2 δισ. €
Δ.  −6 δισ. €
Σωστή απάντηση: Γ
Αιτιολόγηση:
Ο πολλαπλασιαστής δαπανών είναι 1/(1 − 0,75) = 4, άρα οι δαπάνες προσθέτουν 4 × 2 = +8 δισ. €.
Ο φορολογικός πολλαπλασιαστής είναι −0,75/0,25 = −3, άρα οι φόροι αφαιρούν 3 × 2 = −6 δισ. €.
Συνολικά ΔΥ = 8 − 6 = +2 δισ. €. Αυτό επιβεβαιώνει ότι ο πολλαπλασιαστής ισοσκελισμένου προϋπολογισμού ισούται με 1.
Ερώτηση 2
Δύο μηχανήματα κοστίζουν P_k = 200.000 € το καθένα, έχουν ωφέλιμη ζωή 10 έτη και το επιτόκιο είναι 5%. Το πρώτο είναι ένα φορτηγό γενικής χρήσης. Το δεύτερο είναι εξειδικευμένο μηχάνημα φτιαγμένο για μία μόνο επιχείρηση. Μια εταιρεία leasing ζητάει ετήσιο μίσθωμα 33.000 € για το φορτηγό και 60.000 € για το εξειδικευμένο μηχάνημα. Ποια ερμηνεία είναι σωστή;
Α.  Το UC είναι P_k·δ = 20.000 €, άρα η εταιρεία leasing κερδίζει 13.000 € από το φορτηγό.
Β.  Το υψηλότερο μίσθωμα του εξειδικευμένου μηχανήματος οφείλεται σε ταχύτερη απόσβεση.
Γ.  Το UC είναι 30.000 € και για τα δύο. Τα 3.000 € του φορτηγού είναι το κέρδος της εταιρείας leasing. Τα επιπλέον 27.000 € του εξειδικευμένου μηχανήματος αποζημιώνουν τη μη αναστρεψιμότητα (IRP): αν ο μισθωτής αποχωρήσει, η εταιρεία leasing δεν έχει σε ποιον άλλον να το νοικιάσει ή να το πουλήσει.
Δ.  Το μίσθωμα 60.000 € δείχνει ότι το εξειδικευμένο μηχάνημα είναι πιο reversible, γιατί έχει μεγαλύτερη αγοραία αξία χρήσης.
Σωστή απάντηση: Γ
Αιτιολόγηση:
Με δ = 1/N = 0,10 και i = 0,05, το κόστος χρήσης είναι UC = P_k(δ + i) = 200.000 × (0,10 + 0,05) = 30.000 €, και για τα δύο μηχανήματα.
Η διαφορά ανάμεσα στο μίσθωμα και στο UC είναι το κέρδος της εταιρείας leasing: 33.000 − 30.000 = 3.000 € για το φορτηγό. Για το εξειδικευμένο μηχάνημα, τα 60.000 − 30.000 = 30.000 € περιλαμβάνουν ένα μεγάλο IRP που αποζημιώνει τη μη αναστρεψιμότητα. Γι’ αυτό το leasing υπάρχει κυρίως για reversible assets.
Ερώτηση 3
Η κυβέρνηση ανακοινώνει ότι εξετάζει μια γενναία επιδότηση για νέες επενδύσεις σε εξοπλισμό. Η απόφαση θα ληφθεί σε 6 μήνες και δεν είναι σίγουρο ότι θα περάσει. Στο διάστημα αυτό ο δείκτης EPU ανεβαίνει, και οι επενδύσεις σε εξειδικευμένο εξοπλισμό μειώνονται, παρότι η πολιτική που συζητείται είναι ευνοϊκή για τις επιχειρήσεις. Ποια είναι η καλύτερη εξήγηση;
Α.  Οι επιχειρήσεις ερμηνεύουν την ανακοίνωση ως ένδειξη ότι η οικονομία είναι αδύναμη και γίνονται απαισιόδοξες για τη ζήτηση.
Β.  Οι επιχειρήσεις περιμένουν ότι η επιδότηση θα αυξήσει το έλλειμμα. Το επιτόκιο θα ανέβει (crowding out) και η ΚΠΑ των έργων θα μειωθεί.
Γ.  Η αβεβαιότητα για το αν θα περάσει η επιδότηση δίνει αξία στην αναμονή. Όποιος επενδύσει σήμερα σε μη αναστρέψιμο εξοπλισμό χάνει την επιδότηση, αν τελικά εγκριθεί, και δεν μπορεί να αναιρέσει την αγορά. Οι επιχειρήσεις μένουν στην inaction zone μέχρι να ξεκαθαρίσει το τοπίο.
Δ.  Η αβεβαιότητα κάνει τις τράπεζες πιο επιφυλακτικές και ανεβάζει το επιτόκιο δανεισμού. Το κόστος κεφαλαίου αυξάνεται, η ΚΠΑ των έργων πέφτει κάτω από το μηδέν και οι επιχειρήσεις τα απορρίπτουν.
Σωστή απάντηση: Γ
Αιτιολόγηση:
Είναι η λογική των real options. Μια μη αναστρέψιμη επένδυση μοιάζει με την άσκηση ενός call option: αν επενδύσει σήμερα, η επιχείρηση χάνει τη δυνατότητα να περιμένει νέα πληροφορία, εδώ το αν θα εγκριθεί η επιδότηση.
Επειδή ο εξοπλισμός είναι εξειδικευμένος, δεν μπορεί να τον πουλήσει και να τον ξαναγοράσει αργότερα με επιδότηση. Η αβεβαιότητα ανεβάζει το IRP, το κατώφλι ΚΠΑ > 0 + IRP απομακρύνεται και η καλύτερη απόφαση είναι «wait and see» (inaction zone).
Ερώτηση 4
Μια εταιρεία θέλει να αγοράσει 10 φορητούς υπολογιστές έναντι 1000 ευρώ ο καθένας και σκοπεύει να τους κρατήσει για χρήση 5 έτη. Στο τέλος των 5 ετών η εταιρεία θα μεταπουλήσει τους υπολογιστές στην αξία που θα έχουν τότε. Το επιτόκιο είναι 10%. Ποιο είναι το κόστος χρήσης των υπολογιστών για το πρώτο έτος; Υπάρχει κόστος ευκαιρίας εδώ και αν ναι πόσο; Τέλος, η επένδυση θεωρείται reversible;
Α.  Κόστος χρήσης 1ου έτους 3000 ευρώ. Κόστος ευκαιρίας 1000 ευρώ το 1ο χρόνο άρα 5000 ευρώ συνολικά. Η επένδυση είναι reversible.
Β.  Κόστος χρήσης 1ου έτους 2000 ευρώ. Δεν υπάρχει κόστος ευκαιρίας. Η επένδυση είναι reversible.
Γ.  Κόστος χρήσης 1ου έτους 3000 ευρώ. Κόστος ευκαιρίας 1000 ευρώ το 1ο χρόνο, 3000 ευρώ συνολικά. Η επένδυση είναι reversible.
Δ.  Κόστος χρήσης 1ου έτους 3000 ευρώ. Υπάρχει κόστος ευκαιρίας 3000 ευρώ συνολικά. Η επένδυση είναι irreversible, γιατί η τιμή μεταπώλησης είναι χαμηλότερη από την τιμή αγοράς.
Σωστή απάντηση: Γ
Αιτιολόγηση:
Η αρχική αξία είναι 10 × 1000 = 10.000 €. Η απόσβεση είναι δ = 1/5 = 20% της αρχικής αξίας, δηλαδή 2000 € τον χρόνο.
Κόστος χρήσης 1ου έτους: UC = P_k × (δ + i) = 10.000 × (0,20 + 0,10) = 3000 €.
Κόστος ευκαιρίας: για το 1ο έτος P_k × i = 10.000 × 0,1 = 1000 €. Κάθε χρόνο η αξία μειώνεται κατά 2000 €, άρα το συνολικό κόστος ευκαιρίας με σταθερό επιτόκιο είναι (10.000 + 8.000 + 6.000 + 4.000 + 2.000) × 0,1 = 3000 €.
Η επένδυση είναι reversible, γιατί μετά τα 5 έτη η εταιρεία θα μεταπουλήσει τους υπολογιστές και θα πάρει πίσω την αναπόσβεστη αξία.
Ερώτηση 5
Μια επένδυση απαιτεί αρχικό κόστος K0 = 8.000€ και αναμένεται να αποφέρει χρηματικές ροές CF1 = 4.400€ στο 1ο έτος και CF2 = 6.050€ στο 2ο έτος. Με επιτόκιο προεξόφλησης i = 10%, ποια είναι η Καθαρή Παρούσα Αξία NPV και ποια η απόφαση επένδυσης;
Α.  NPV = −1.000€
Β.  NPV = 1.000€
Γ.  NPV = 2.450€
Δ.  NPV = 0€
Σωστή απάντηση: Β
Αιτιολόγηση:
Ο τύπος της Καθαρής Παρούσας Αξίας είναι: NPV = −K0 + CF1/(1 + i) + CF2/(1 + i)².
Παρούσες αξίες των ροών: 1ο έτος: 4.400 / 1,10 = 4.000 €. 2ο έτος: 6.050 / 1,10² = 6.050 / 1,21 = 5.000 €.
NPV = −8.000 + 4.000 + 5.000 = +1.000 €. Επειδή NPV > 0, η επένδυση κρίνεται συμφέρουσα και πραγματοποιείται.
